Legal Document

Category: 1636

Text:
18. ΝΟΜΟΣ υπ’ αριθ. 2232 της 4/6 Οκτ. 1952 (ΦΕΚ Α΄ 279)  Περί διατάξεών τινων αφορωσών τους ωρομισθίους Καθηγητάς των Σχολών Αεροπορίας.  Άρθρ.1.-1.Αι υπό του άρθρ. 3 του Α.Ν. 1448/1938 «περί εκπαιδεύσεως των υποψηφίων αξιωματικών του Ανωτέρου Τεχνικού Προσωπικού της Βασιλικής Αεροπορίας» καθοριζόμεναι οργανικαί θέσεις ωρομισθίων Καθηγητών, βοηθών και διδασκάλων των Σχολών Αεροπορίας, αίτινες διετηρήθησαν δια του, δυνάμει του άρθρ. 62 παρ. 2 του Νόμ. 1811/1951 «περί Κώδικος καταστάσεως Δημοσίων Διοικητικών Υπαλλήλων», εκδοθέντος από 16.11.1951 Β.Δ/τος, καταργούνται. Δια την διδασκαλίαν των εν τω αυτώ άρθρω και τοις οργανισμοίς των Σχολών και Κέντρων της Βασιλικής Αεροπορίας αναφερομένων μαθημάτων δύνανται να προσλαμβάνωνται ωρομίσθιοι καθηγηταί. Η πρόσληψις εις τας θέσεις ταύτας δι’ έν εκπαιδευτικόν έτος και η απόλυσις αυτών κατά την διάρκειαν του εκπαιδευτικού έτους, κατά τας περιπτ. α΄, β΄, γ΄ και ς΄ της παρ. 3 του άρθρ. 36 του Α.Ν. 601/1937, ενεργούνται δια διαταγής του Υπουργού Εθνικής Αμύνης, τη προτάσσει του Γενικού Επιτελείου Αεροπορίας και της οικείας Σχολής και του Συμβουλίου, εις ας περιπτώσεις αι κείμεναι διατάξεις προβλέπουσι περί τούτου. 2.(Ερμηνεύεται η παρ. β του άρθρ. 33 Α.Ν. 601/ 1937). Άρθρ.2.-(Αντικαθίσταται το άρθρ. 5 του Α.Ν. 1448/1938). Άρθρ.3.-Διορισμοί ωρομισθίων και εκτάκτων Καθηγητών των Σχολών Αεροπορίας, κατά τα εκπαιδευτικά έτη 1950-51 και 1951-52, δημοσιευθέντες εις την Εφημερίδα της Κυβερνήσεως, λογίζονται γενόμενοι και έχοντες ισχύν δια πάσαν περίπτωσιν αφ’ ης ανέλαβον τα καθήκοντα αυτών. Άρθρ.4.-1.Το άρθρ. 8 του Α.Ν. 1448/1938, ως και πάσα διάταξις αντικειμένη τω παρόντι καταργείται. 2.Η ισχύς του παρόντος Νόμου άρχεται από της δημοσιεύσεως αυτού εις την Εφημερίδα της Κυβερνήσεως πλην του άρθρ. 1, όπως ανατρέχει από 1ης Ιαν. 1952.   Σελ. 271 38.Γ.α.14-18 Σχολές Αεροπορίας   298